**MEMORIU DE PREZENTARE**

# I.DENUMIREA PROIECTULUI:

**“Extindere retele de alimentare cu apa potabila in comuna Branesti, judetul Dambovita”**

# II.TITULAR:

Denumire titular: Comuna Branesti

Adresa titularului: Str. Coloniei, nr. 62, judetul Dambovita

Cod postal: 137055

Telefon: 0374865670

Fax: -

Adresă e-mail: primariabranesti@yahoo.com

Persoana contact: Daniel Neamtu - Primar

Responsabil pentru protectia mediului:

# III. DESCRIEREA CARACTERISTICILOR FIZICE ALE INTREGULUI PROIECT :

1. **Rezumat al proiectului:**
2. **Date generale:**

**Comuna Branesti este situata în partea de nord a judeţului Dâmboviţa pe terasele râului Ialomiţa la 6 km nord de paralela de 45 de grade latitudine nordică, la 5 km sud de oraşul Pucioasa şi 18 km nord de municipiul Târgovişte.** Este formata din satele satele Brănești (reședința) și Priboiu.Comuna Branesti se invecineaza:

- la nord orasul Pucioasa.

- la est comuna Glodeni;

-la sud comuna Vulcana Pandele;

-la sud-est comuna Doicesti.

In prezent, comuna Branesti este un centru rural important al judetului Dambovita, atat in ceea ce priveste numarul de locuitori (4097 locuitori), cat si potentialul economic si mai ales perspectiva de dezvoltare.

**\***Cea mai apropiata arie protejată de importanta comunitara nationala, este **situl ROSCI0344 – Padurile din Sudul Piemontului Candesti.** Situl se afla la o distanta de aproximativ **17,5 Km** fata de amplasamentul investitiei – localitatea Priboiu.

1. **Obiectul investitiei**

Lucrarile necesare, ce vor face obiectul acestei investitii, vor asigura extinderea retelelor de distributie apa potabila pentru gospodariile amplasate pe drumul national DN71 din localitatea Priboiu, comuna Branesti, judetul Dambovita.

1. **Situatia existenta**

In prezent, in comuna Branesti functioneaza un sistem centralizat de alimentare cu apa, administrat de Compania de Apa-Targoviste SA, in baza Autorizatiei de Gospodarire a Apelor nr. 108/10.06.2022.

Alimentarea cu apa a comunei Branesti se realizeaza din statia de tratare Pucioasa (sursa Pucioasa). Prin retele de transport in lungime totala de 3185,0 m (conducta PEID si conducta OL), apa este pompata in cele 2 rezervoare de inmagazinare cu V util 600 m3 fiecare, din gospodaria de apa Branesti. Din aceste rezervoare, apa este distribuita in localitatile Branesti, Vulcana Pandele si Glodeni si cartierul Pucioasa Sat.

Reteaua de distributie a apei din comuna Branesti este din conducta PEID si are o lungime totala L = 21,8 km.

Locuitorii satului Priboiu din comuna Branesti nu au acces la retele de alimentare cu apa potabila. Acestia consuma apa pentru nevoile gospodaresti si igienice din puturi rurale de mica adancime 2÷20 m, care se alimenteaza in mod necorespunzator din stratul freatic.

Aceste puturi nu intrunesc conditiile de potabilitate conform Legii nr. 458/08.07.2002, Legii nr. 311/28.06.2004, deoarece apa este extrasa din stratul freatic de mica adancime, strat poluat si de latrinele uscate, puturile absorbante utilizate de catre locuitori. De asemeni, panza freatica de mica adancime este poluata cu nitrati prin activitatile agricole.

1. **Situatia proiectata**

Pentru extinderea retelei de alimentare cu apa din comuna Branesti, s-a propus urmatoarea solutie tehnica:

* retele de distributie apa din teava PEID/PE100, SDR 17, Pn 10, Dn 110 mm, in lungime totala de 640,0 m.
* bransamente individuale – 18 buc

Acesta investitie ofera posibilitatea alimentarii cu apa potabila a 18 gospodarii, respectiv 54 locuitori din localitatea Priboiu, comuna Branesti.

Retelele de distributie apa potabila au fost dimensionate conform Normativului NP133-2013 “Normativ privind proiectarea, executia si exploatarea sistemelor de alimentare cu apa si canalizare a localitatilor” si SR 1343-1/2006 “Determinarea cantitatilor de apa potabila pentru localitati urbane si rurale”.

Alimentarea cu apa a gospodariilor din satul Priboiu se va asigura din sistemul de alimentare cu apa al orasului Pucioasa. In acest sens, Primaria Branesti a obtinut acordul autoritatilor orasului Pucioasa si avizul tehnic al operatorului Compania de Apa Targoviste-Dambovita.

Retelele de distributie se vor amplasa pe partea dreapta a drumului national DN71 Baldana -Sinaia, intre km 62+930 m si km 63+570 m, ce apartine domeniului public al M.T.I.R. – CNAIR DRDP, cu nr. cadastral 72324.

Cuplarea/conectarea se va face in amonte de caminul CV1 proiectat, la capatul actual al conductei existente de alimentare cu apa a orasului Pucioasa.

Conectarea intre cele doua conducte se va realiza prin intermediul unei mufe de bransare, montata prin electrofuziune.

Amplasamentul conductei de apa potabila va fi in zona de protectie a drumului, in zona verde pana la limita de proprietate.

Retelele de alimentare cu apa vor fi din conducta PEID/PE100, Pn 10, SDR 17, Dn 110 mm, in lungime totala de 640,0 m.

Pentru identificarea conductei, pe toata lungimea se va monta banda avertizoare PVC, cu insertie metalica detectabila.

Conductele de apa se vor amplasa pe o singura parte a drumului, cu respectarea distantelor minime fata de retelele utilitare existente, conform STAS 8591/1997 „Reţele edilitare subterane. Condiţii de amplasare”:

- fata de canalizatia telefonica si electrica - 0,60 m;

- fata de conductele de gaze: - 0,6 m

- fata de conducte de canalizare: - 3 m la adâncimi apropiate. Intersectarea se va realiza deasupra conductelor de canalizare la cel putin 0,40 m.

- fata de fundatiile stalpilor de linii electrice-LEA, JT, conform normativului NPE 106-2003 - 2,0 m;

- fata de retelele de cabluri electrice subterane, LES, conform normativului NTE 007/08/00, LES ≤ 1kV: 0,5 m;

- fata de retelele de cabluri electrice subterane, LES, conform normativului NTE 007/08/00, LES 1÷20 kV: 1,0 m.

In cazul in care retelele de apa potabila sunt situate la mai putin de 3 m de conducte de ape uzate, reteaua de apa potabila se va amplasa totdeauna mai sus decat acesta.

Pe retelele de distributie apa s-au prevazut 2 hidranti de incendiu de tip suprateran Dn 80 mm (conform SR EN 14384:2006), la distanta de cel mult 500 m in conformitate cu SR 4163-1/1995 Alimentari Cu Apa.Retele de Distributie. Prescriptii fundamentale de proiectare” si "Normativul privind proiectarea, executia si exploatarea sistemelor de alimentare cu apă şi canalizare ale localitătilor. Indicativ NP133-2022, volumul I – Sisteme de alimentare cu apa” art 9.2.7.3 alin.2, lit.b.

**Bransamente individuale**

Pentru alimentarea cu apa a gospodariilor, in prezentul proiect s-au prevazut bransamente individuale. Un bransament va cuprinde :

* piesa de racord la conducta de distributie (teu bransament electrosudabil);
* mufa de conectare;
* conducta bransament apa din PEID-PE100, Pn 10, De 32 mm;
* camin contorizare din PE cu pereti dublustrat D 550 mm, inclusiv piesa suport pentru rama si capac carosabil;
* racord compresiune;
* robineti de inchidere;
* contor de apa multijet, cu cadran umed Ø1” (Dn 25mm);
* fitinguri si piese de legatura, etc.

La proiectarea extinderii retelelor de apa si a bransamentelor individuale se vor asigura exigentele de performanta in constructii privind:

- rezistenta mecanica si stabilitatea la solicitari statice si dinamice;

- securitatea la incendiu;

- igiena, sanatate si mediu inconjurator;

- siguranta si accesibilitate in expoatare;

- protective impotriva zgomotului;

- economie de energie si izolare termica;

- utilizare sustenabila a resurselor naturale.

- izolatia exterioara termica si anticoroziva,

si se va tine cont de prescriptiile de proiectare prevazute in:

* SR 4163-1,2,3/1995 - Alimentari cu apa, Retele de distributie, Prescriptii fundamentale de proiectare, Prescriptii de calcul, Prescriptii de executie si exploatare;
* NP 133/2022 - "Normativul privind proiectarea, executia si exploatarea sistemelor de alimentare cu apă şi canalizare ale localitătilor , volumul I – Sisteme de alimentare cu apa”;
* GP 106-04 - Ghid de proiectare, executie si exploatare a lucrarilor de alimentare cu apa si canalizare in mediul rural;
* P 118/2-2013 - Normativ pentru proiectarea, executarea si exploatarea instalatiilor de stingere a incendiilor;
* SR 1343/1-2006 - Alimentari cu apa. Determinarea cantitatilor de apa potabila pentru localitati urbane si rurale;
* SR EN 1917/2005 - Camine vizitare din beton;
* STAS 9312/1987 – Subtraversari de cai ferate si drumuri cu conducte.

**Materialele, utilajele si echipamentele prevazute în cadrul documentatiei sunt în conformitate cu Standardele U.E. si în concordanta cu H.G. 766/1997 si Legea 10 privind agrementarea acestora (co modificarile si completarile ulterioare).**

Conform STAS 4273 - 83 "Constructii hidrotehnice. Incadrarea in clase de importanta", lucrarile de alimentare cu apa se incadreaza astfel:

1. Clasa de importanta - **IV** (constructii de importanta secundara) ;
2. Categoria constructiei - **4** ;
3. Durata de exploatare - definitiva ;

Categoria de importanta conform HG 766/1997 “Norme privind stabilirea categoriei de importanta a constructiilor” pentru lucrarile de alimentare cu apa este **„C” - Constructie de importanta normala.**

REGIMUL DE FUNCTIONARE

Regimul de functionare al sistemului de alimentare cu apa este de 7 zile pe saptamana, 24 ore/zi.

1. **Date privind executia lucrarii**

Lucrarile de executie a retelelor de alimentare cu apa si bransamente vor consta in: lucrari de sapatura sant si gropi de pozitie; montare conducta si imbinare piese speciale; refacere lucrari sapaturi cu aducerea terenului la starea initiala.

Se va asigura semnalizarea rutiera a lucrarilor prin panouri de atentionare si dirijare a circulatiei, atat ziua, cat si pe timpul noptii.

Trasarea este etapa premergatoare lucrarii de sapatura, reperandu-se conductele si cablurile existente. Pentru acest lucru, se va tine cont, dupa caz, de specificatiile din avizele si acordurile emise de detinatorii de utilitati din zona.

Sapaturile necesare realizarii retelelor de apa se vor executa cu pereti verticali, atât mecanizat, cât si manual, in functie de conditiile specifice de pe traseul acestora si se vor executa cu sprijiniri daca adancimea santului depaseste 1,5 m.

În timpul executarii lucrarilor se vor lua masuri pentru securitatea si stabilitatea constructiilor din zona, a instalatiilor subterane întâlnite, de protectie a pietonilor si vehiculelor, prin montarea de parapeti si podete metalice de inventar.

Umplerea transeelor se face cu pamântul rezultat din sapatura, dupa un control de nivelment si verificarea calitatii executiei lucrarii. Pe tuburi se aseaza numai pamânt afânat, eventual cernut, eliminându-se bolovanii mari sau resturi din beton sau din alte materiale dure. Pamântul afânat se aseaza în straturi, care se compacteaza separat cu o deosebita îngrijire.

Umpluturile se executa manual, în straturi de 10-15 cm pe primii 0,30 m deasupra tubului.

Dupa montarea conductelor si efectuarea probelor de presiune si de etanseitate, se poate trece la astuparea conductei, cu strat de nisip de 15 cm, peste care se va aplica pamant maruntit. Pentru identificarea conductei, pe toata lungimea se va monta banda avertizoare.

Receptia lucrarilor se va face in conformitate cu normativul pentru verificarea calitatii lucrarilor de constructii si instalatii indicativ C56/2002, urmarindu–se in principal urmatoarele: folosirea materialelor prevazute, calitatea izolatiilor, aspectul estetic general al montarii instalatiilor, existenta poceselor verbale de lucrari ascunse, efectuarea probelor. Proba de presiune la conductele din PEID este recomandabil a se efectua pe timp racoros, dimineata sau seara, pentru ca rezultatele sa nu fie influentate de variatiile mari de temperatura.

Conform SR 4163-3, presiunea de proba este, de regula, 1,5 Pn, iar pentru conductele de material plastic, dupa atingerea presiunii de proba se mentin tronsoanele de proba sub presiune circa 2 h.

Punerea in functiune se face de catre personal specializat in exploatare a retelelor de distributie cu apa, asistat de Constructor, precizandu-se certificarea lucrarii in procesul verbal de receptie.

La executie se vor respecta normele de securitate si sanatate in munca. Personalul de executie-operatorii sudori vor detine obligatoriu autorizatii ISCIR conform prevederilor PT CR 9 pentru imbinari de tip BW, SW si SS, cu procedeu SRS.

Pentru realizarea investitiei, vor fi proiectate si executate lucrari provizorii si Organizare de santier. Lucrarile provizorii vor fi desfacute la finalizarea lucrarilor pentru investitia de baza si se va aduce terenul la starea initiala.

Organizarea de santier consta in realizarea unui spatiu in aer liber de depozitare materiale, baraci pentru birouri si vestiare, fara instalatii de apa si canalizare. In timpul perioadei de executie a lucrarilor, se va asigura un numar suficient de cabine WC ecologice pentru uzul angajatilor, ce se vor mentine si curata corespunzator.

**Terenul afectat in urma lucrarilor de montaj va fi readus la starea initiala.**

Lucrarile de executie nu sunt surse de poluanti si nu sunt necesare masuri pentru retinerea, evacuarea si dispersia poluantilor in mediu, sau dotari si masuri pentru controlul emisiilor de poluanti in timpul organizarii de santier.

Masuri preconizate pentru prevenirea, reducerea si acolo unde este posibil contracararea efectelor adverse semnificative asupra mediului sunt evidentiate prin respectarea unor norme stricte de organizare a santierului in timpul executiei, de folosirea utilajelor de montaj si transport si instalatii care sa evite afectarea mediului.

Lucrarile propuse pentru refacerea, restaurarea amplasamentului in caz de accidente sau la incetarea activitatii nu se evidentiaza in mod deosebit, in afara masurii ca terenul afectat in urma lucrarilor de montaj va fi readus la cel putin starea initiala.

Se va asigura colectarea selectiva a deseurilor rezultate in urma lucrarilor, depozitarea si eliminarea acestora, in functie de natura lor, se va face prin firme specializate, conform prevederilor in vigoare.

**b) Justificarea necesitatii proiectului:**

Pentru ridicarea nivelului de confort al populatiei si mai ales pentru mentinerea unor standarde igienice de viata, extinderea retelelor de apa reprezinta o necesitate pentru orice comunitate.

Implementarea proiectului presupune respectarea reglementarilor UE transpuse in legislatia romaneasca atat la executia lucrarilor, la punerea in functiune si exploatarea retelelor, astfel incat investitia propriu-zisa sa nu afecteze mediul, ci sa imbunatateasca calitatea acestuia.

**c) Valoarea investitiei:**

Valoarea totala a investitiei este de: **448.829,38 lei (fara TVA).**

**d) Perioada de implementare propusa:**

Perioada de implementare propusa este de **6 luni**.

**e) Limitele amplasamentului proiectului:**

Amplasarea conductelor proiectate se va face pe domeniul public, cu respectarea normelor de securitate şi sănătate în muncă, în vigoare, cat si in ceea ce priveste distantele minime de siguranta, in vederea prevenirii accidentelor tehnice si ecologice.

Traseul conductelor este prezentat in desenele: Plan de incadrare în zonă si Planuri de situaţie.

**f) Descriere a caracteristicelor fizice a proiectului:**

* **Profilul si capacitatile de productie**

**Capacitati (in unitati fizice si valorice)**

* numar locuitori locuitori 54
* retele distributie apa din conducta PEID/PE100, SDR 17,

Pn 10, Dn 110 mm m 640,0

* bransamente individuale buc 18

* **Descrierea instalatiei si a fluxurilor tehnologice existente pe amplasament (dupa caz)**

Apa potabila din reteaua de apa existenta a orasului Ploiesti este preluata in retelele de apa noi proiectate si distribuita prin bransamente individuale la gospodariile situate pe drumul national DN71 din satul Priboiu, comuna Branesti, judetul Dambovita

**Schema fluxului tehnologic**

**Retele de alimentare cu apa existente**

**Bransamente individuale**

**Retele de alimentare cu apa proiectate**

* **Descrierea proceselor de productie ale proiectului propus, in functie de specificul investitiei, produse si subproduse obtinute, marimea, capacitatea**

**Procesul de productie** la executarea lucrarilor de executie a retelelor de distributie apa potabila prezinta urmatoarele etape:

* pregatirea amplasamentului pentru organizarea de santier;
* realizarea organizarii de santier;
* transportul tevilor in organizarea de santier;
* pregatirea terenului pentru sapatura;
* executarea santului pentru lansarea conductei;
* transportul tevilor pe traseul conductei;
* montajul conductelor si lansarea in sant;
* probele de etanseitate si presiune;
* astuparea santului;
* aducerea terenului la forma initiala;
* **Materii prime, energia si combustibilii utilizati, cu modul de asigurare a acestora**

Conductele proiectate de apa potabila si bransamentele individuale sunt confectionate din teava **teavă PEID/PE100, Pn 10, SDR 17, Dn 110 mm .**

Energia consumata de utilajele de sudura, taiere, etc. este obtinuta de la generatoarele de curent proprii ale constructorului.

Combustibilii utilizati de catre masinile si utilajele constructorului sunt motorina si benzina, care se asigura din statii distributie carburanti.

* **Racordarea la retelele utilitare existente in zona**

Retelele de alimentare cu apa proiectate se vor conecta la conducta de apa potabila existenta a orasului Pucioasa.

* **Descrierea lucrarilor de refacere a amplasamentului in zona afectata de executia investitiei**

Dupa finalizarea lucrarilor de montaj a conductelor, se trece obligatoriu la refacerea amplasamentului in zona afectata de executia investitiei. Aceste lucrari de refacere constau in:

* astuparea santului conductei;
* compactare;
* curatirea terenului de eventualele deseuri rezultate in procesul de montare / demontare;
* nivelarea terenului;
* predarea amplasamentului, adus la forma initiala.
* **Cai noi de acces sau schimbari ale celor existente**

Acesul la organizarea de santier si la lucrare se face din drumurile existente in zona.

Nu este necesara construirea altor cai de acces.

* **Resurse naturale folosite in constructie si functionare**

In cadrul acestui proiect, resursele naturale folosite vor fi reprezentate de nisipul si pietrisul folosite pentru protejarea conductelor.

La realizarea lucrarilor nu se utilizeaza alte resurse naturale.

* **Metode folosite in constructie**

Metodele folosite la realizarea lucrarii sunt de utilizare curenta in acest tip de lucrari.

Sudarea tronsoanelor din teava PEID se face prin electrofuziune sau cap-la-cap, saparea santului si lansarea conductei in sant se face mecanizat sau manual.

* **Planul de executie, cuprinzand faza de constructie, punerea in functiune, exploatare, refacere si folosire ulterioara**

**Planul de executie** cuprinde urmatoarele etape:

- realizarea organizarii de santier;

- pregatirea amplasamentului pentru lucrarile de constructii, instalatii si echipare utilaje a obiectivului de investitie;

- curatarea amplasamentului si sistematizarea terenului;

- imprejmuirea organizarii de santier;

- trasarea obiectelor;

- executia propriu-zisa a obiectelor cu etape aferente fiecarui obiect (sapatura pentru gropile in care se monteaza conductele de apa, bransamente);

- montarea conductelor, bransamentelor, efectuare probe;

- montare echipamente;

- turnare placi peste camine;

- lucrari infrastructura si suprastructura la accesele carosabile;

- refacerea trotuarelor;

- efectuare probe de presiune la toate conductele de PEID;

- testarea, punerea in functiune si instruirea personalului;

- aducerea terenului organizarii de santier la forma initiala;

Toate lucrarile, ce vor fi realizate, se vor desfasura fara a afecta suprafete suplimentare de teren.

* **Relatia cu alte proiecte existente sau planificate**

Prin acest proiect se realizeaza extinderea retelelor de apa potabila din localitatea Priboiu, pe drumul national DN71.

Investitia propusa vine in completarea sistemului de alimentare cu apa existent in comuna Branesti si aflat in administrarea Companiei de Apa Targoviste-Dambovita.

* **Detalii privind alternativele care au fost luate in considerare**

Nu este cazul.

* **Alte activitati care pot aparea ca urmare a proiectului (extragerea de agregate, asigurarea unor noi surse de apa, surse sau linii de transport al energiei, cresterea numarului de locuinte, eliminarea apelor uzate si a deseurilor)**

Implementarea proiectului propus va rezolva urmatoarele nevoi specifice ale grupului tinta si beneficiarilor finali:

* Imbunatatirea calitatii vietii si a starii de sanatate a populatiei, prin imbunatatirea calitatii apei si reducerea poluarii;
* Imbunatatirea sistemului de gospodarire a apelor uzate pentru implementarea legislatiei comunitare in domeniul gestionarii resurselor de apa.
* **Alte autorizatii cerute pentru proiect:**

Certificat de urbanism nr. 30/16.03.2023 emis de Primaria Comunei Branesti.

# IV DESCRIEREA LUCRARILOR DE DEMOLARE NECESARE

Nu este cazul

# V DESCRIEREA AMPLASARII PROIECTULUI:

* **Harti si detalii ale amplasamentului**

- Plan de incadrare în zonă;

- Plan de situaţie

* **distanta fata de granite pentru proiectele care cad sub incidenta Conventiei privind evaluarea impactului asupra mediului in context transfrontiera, adoptata la Espoo la 25 februarie 1991, ratificata prin Legea nr. 22/2001, cu completarile ulterioare**

Amplasamentul **nu** intra sub incidenta Conventiei privind evaluarea impactului asupra mediului in context transfrontiera, adoptata la Espoo la 25 februarie 1991, ratificata prin Legea nr.22/2011.

* **localizarea amplasamentului in raport cu patrimoniul cultural potrivit Listei monumentelor istorice, actualizata**

Nu este cazul.

* **harti, fotografii ale amplasamentului care pot oferi informatii privind caracteristicile fizice ale mediului, atat naturale cat si artificiale, privind:**

Terenul pe care sunt amplasate **retelele de alimentare cu apa si bransamentele**, apartine domeniului public aflat in proprietatea si administrarea M.T.I.R. - C.N.A.I.R. - D.R.D.P. - nr. cad. 72324.

* *Politici de zonare si folosire a terenului*

Conform certificatului de urbanism, zonarea si folosirea terenului corespunde destinatiei stabilite prin planurile de urbanism si amenajare a teritoriului, respectiv echipare tehnico-edilitara.

* *Areale sensibile*

Lucrarile aferente investitiei sunt situate la o distanta de cca. 17,5 km fata de cea mai apropiata arie naturala protejata, respectiv **situl ROSCI0344 – Padurile din Sudul Piemontului Candesti.**

* *Coordonatele geografice ale amplasamentului proiectului, în sistem de proiecţie naţională Stereo 1970*

Pozitie inceput de traseu conducta alimentare cu apa

E(Y) – 534059.150

N (X) - 393142.470

Pozitie sfarsit de traseu conducta alimentare cu apa

E(Y) – 534520.435

N (X) - 393567.765

* *Detalii privind orice varianta de amplasament*

Realizarea investitiei nu poate genera alte alternative sau variante de amplasament.

# VI. DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI:

**A.Surse de poluanti si instalatii pentru retinerea, evacuarea si dispersia poluantilor in mediu:**

1. ***Protectia calitatii apelor:***

* *sursele de poluanţi pentru ape, locul de evacuare sau emisarul*

Nu este cazul.

* *staţiile şi instalaţiile de epurare sau de preepurare a apelor uzate prevăzute*

Nu este cazul.

1. ***Protectia calitatii aerului:***

* *surse de poluanti pentru aer, inclusiv surse de mirosuri*

Va exista un nivel redus de poluare a aerului din pulberi si gaze de esapament ale utilajelor de constructii.

* *instalatiile pentru retinerea si dispersia poluantilor în atmosfera*

Pulberile, ce se pot degaja in aer, vor fi limitate prin udarea in prealabil a materialelor, ce pot genera astfel de degajari (doar daca acest lucru este posibil din punct de vedere tehnologic).

1. ***Protectia impotriva zgomotului si a vibratiilor:***

* *surse de zgomot si de vibratii*

Pot aparea doar in faza de executie, dar acestea vor fi limitate prin solutii tehnice. Retelele de apa potabila nu implica procese, care sa produca sursa de zgomot si de vibratii.

* *amenajarile si dotarile pentru protectia impotriva zgomotului si vibratiilor*

Vor fi luate urmatoarele masuri de reducere a zgomotului si vibratiilor:

- se va asigura reducerea la minim a traficului utilajelor si mijloacelor de transport in zonele locuibile;

- folosirea utilajelor si autovehiculelor silentioase, cu niveluri reduse de zgomot;

# - toate echipamentele mecanice vor respecta standardele referitoare la emisiile de zgomot in mediu, conform HG 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;

- programul de lucru va fi diurn, respectandu-se graficul de executie.

1. ***Protectia impotiva radiatiilor:***

* *surse de radiatii*

Nu este cazul. Retele de apa potabila nu implica procese, care sa produca radiatii periculoase omului si mediului.

* *amenajarile si dotarile pentru protectia impotriva radiatiilor*

Nu este cazul.

1. ***Protectia solului si a subsolului:***

* *sursele de poluanti pentru sol, subsol si ape freatice si de adancime*

Investitia nu va avea un impact negativ asupra solului si subsolului, in conditiile in care se vor respecta traseele si caile de acces pentru utilaje, a tehnologiei de executie si ulterior a regulamentelor de exploatare.

* *lucrari si dotari pentru protectia solului si a subsolului*

In faza de constructie, Constructorul va lua toate masurile necesare pentru a preveni poluarea accidentala a solului si subsolului:

- se vor prevedea toalete ecologice la punctul de lucru;

- se va asigura gestionarea corespunzatoare a deseurilor generate in etapa de executie a investitiei;

- la finalizarea lucrarilor, materialul in exces se va transporta in locuri special amenajate;

- se va asigura curatarea amplasamentelor, reducerea la folosinta initiala a terenurilor ocupate temporar de organizarea de santier, refacerea si reamenajarea spatiilor verzi in vederea aducerii la starea initiala;

- organizarea de santier va fi dotata cu materiale absorbante, necesare pentru situatiile de poluare accidentala cu carburanti sau uleiuri de la mijloacele de transport sau utilaje.

In perioada de exploatare, se recomanda:

- deseurile rezultate vor fi colectate si transportate la depozitul de deseuri conform, cel mai apropiat;

1. ***Protectia ecosistemelor tereste si acvatice:***

* *identificarea arealelor sensibile ce pot fi afectate de proiect:*

Nu este cazul.

* *lucrarile, dotarile, si masurile pentru protectia biodiversitatii, monumentelor naturii si ariilor protejate*

Nu este cazul.

1. ***Protectia asezarilor umane si a altor obiective de interes public:***

* *identificarea obiectivelor de interes public, distanta fata de asezarile umane, respectiv fata de monumentele istorice si de arhitectura, alte zone asupra carora exista instituit un regim de restrictii, zone de interes traditional* –

Lucrarile propuse nu afecteaza amplasamentele unor situri sau asezari din zone protejate cu valoare istorica

Retelele de alimentare cu apa sunt constructii subterane si nu reprezinta constructie contrastanta cu peisajul si zonele de interes traditional.

* *lucrarile, dotarile, si masurile pentru protectia asezarilor umane si a obiectivelor protejate si/sau de interes public*

Se va realiza delimitarea si marcarea corespunzatoare a zonei pe durata executiei lucrarilor.

***h) Prevenirea si gestionarea deseurilor generate pe amplasament in timpul realizarii proiectului/în timpul exploatării, inclusiv eliminarea:***

* **lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate**;

Tipurile si cantitatile de deseuri, rezultate in urma lucrarilor de executie se incadreaza in urmatoarele categorii:

* 17 02 03 – materiale plastice- resturi rezultate din ambalajele produselor de constructii - cantitati reduse
* 17 05 04 – pamant si pietre fara continut periculos – rezultat in urma lucrarilor de sapatura.
* 20 03 01 deseuri municipale amestecate

In cazul in care, din activitate vor rezulta deseuri recuperabile, acestea vor fi colectate selectiv.

Se vor respecta prevederile OUG nr.92/2021 privind regimul deseurilor pe toata perioada de executie a lurarilor.

Colectarea, transportul si depozitarea definitiva/valorificarea acestora se va realiza prin societati autorizate specializate.

In timpul exploatarii retelelor nu vor rezulta deseuri.

* **programul de prevenire şi reducere a cantităţilor de deşeuri generate**

Activitatile din cadrul obiectivului de investitii vor fi monitorizate din punct de vedere al protectiei mediului, monitorizare ce va cuprinde obligatoriu gestionarea deseurilor.

Cantităţile de deşeuri generate în etapa de construire vor fi în cantităţi mici, întrucât toate materialele vor fi aduse pe amplasament în cantităţi corespunzătoare.

In cazul in care, din activitate vor rezulta deseuri recuperabile, acestea vor fi colectate selectiv. Materialele care nu se pot recupera sau valorifica, ramase in urma executiei lucrarii, se vor transporta la un depozit de deseuri autorizat.

Colectarea, transportul si depozitarea definitiva / valorificarea acestora se va realiza prin societati autorizate specializate.

Lucrarile de reparatii si intretinere, schimburile de uleiuri ale utilajelor si autovehiculelor de transport se vor realiza numai in cadrul service-urilor autorizate.

* **planul de gestionare a deşeurilor**

Modul de gestionare al deseurilor generate de amplasament, va fi stabilit prin Planul de gestionare a deseurilor elaborat de Constructor.

Modul de gestionare al deseurilor pe perioada executiei:

- deseurile menajere se vor colecta intr-un container inscriptionat, pastrandu-se evidentele cu cantitatile predate, conf. Ordonanţa nr. 2/2021 privind depozitarea deşeurilor;

- deseurile rezultate la executie (resturi conducte PEID) se vor colecta intr-un container inscriptionat si valorificate, dupa caz, pastrandu-se evidentele cu cantitatile valorificate, conf. OUG nr.92/2021 privind regimul deșeurilor;

- deseurile inerte (sol, pamant, nisip) se vor colecta intr-un container inscriptionat si se vor refolosi, pe cat posibil ca material de umplutura la terasamente, platforme, nivelari, etc;

- uleiurile uzate se vor colecta in spatiu special amenajat si se vor preda unitatilor specializate conf. OUG nr.92/2021;

- deseurile de ambalaje (hartie, carton, saci, recipienti substante) se vor colecta selectiv in containere individuale inscriptionate in vederea valorificarii prin operatorii de salubrizare autorizati.

Modul de gestionare al deseurilor pe perioada exploatarii:

- deseurile menajere se vor colecta intr-un container inscriptionat, pastrandu-se evidentele cu cantitatile predate, conf. Ordonanţa nr. 2/2021;

- deseurile metalice se vor colecta in spatiu special amenajat si se vor valorifica prin societati autorizate, pastrandu-se evidentele cu cantitatile predate, conf. OUG nr.92/2021;

- uleiurile uzate se vor colecta in spatiu special amenajat si se vor preda unitatilor specializate conf. OUG nr.92/2021 privind regimul deșeurilor;

- deseurile de ambalaje (hartie, carton, saci, recipienti substante) se vor colecta selectiv in containere individuale inscriptionate in vederea valorificarii prin operatorii de salubrizare autorizati;

***i) Gospodarirea substantelor si preparatelor chimice periculoase***

Nu este cazul. Substantele folosite in procesul tehnologic nu pot fi considerate produse toxice sau periculoase.

**B. Utilizarea resurselor naturale, in special a solului, a terenurilor, a apei, si a biodiversitatii.**

La realizarea lucrarilor nu se utilizeaza alte resurse naturale.

# VII. DESCRIEREA ASPECTELOR DE MEDIU SUSCEPTIBILE A FI AFECTATE IN MOD SEMNIFICATIV DE PROIECT

* **impactul asupra populatiei, sanatatii umane, biodiversitatii**

Proiectul propriu-zis are impact pozitiv, prin faptul ca este asigurata apa potabila din sistemul de alimentare cu apa existent al orasului Pucioasa, pentru locuitorilor satului Priboiu, contribuind la imbunatatirea calitatii vietii si a starii de sanatate a populatiei. Realizarea investitiei nu afecteaza biodiversitatea din zona.

* **extinderea impactului**

- Imbunatatirea sistemului de gospodarire a apelor uzate pentru implementarea legislatiei comunitare in domeniul gestionarii resurselor de apa;

- Cresterea investitiilor locale in dezvoltarea sectorului productiv (prelucrarea produselor agricole si animale, industria materialelor de constructii, etc.), si a serviciilor conexe, prin cresterea atractivitatii zonei;

Zona de impact va fi limitata intrucat retelele de apa sunt monitorizate si verificate, pentru buna functionare a acestora. In cazul unor avarii accidentale se va anunta imediat operatorul regional, pentru izolarea zonei si realizarea interventiilor imediate.

* **magnitudinea si complexitatea impactului**

Magnitudinea si complexitatea impactului asupra mediului este scazuta.

* **durata, frecventa si reversibilitatea impactului**

Impactul lucrarilor propuse prin proiect este **temporar** (apare doar pe perioada executiei lucrarilor) **si** **reversibil**, se manifesta mai ales in zonele in care se lucreaza.

Frecventa acestuia este discontinua in timpul executiei lucrarilor, in ceea ce priveste zgomotul provenit de la utilaje si echipamente. La finalizarea perioadei de implementare a proiectului, toate tipurile de impact dispar.

La finalizarea lucrarilor, terenul va reveni la starea initiala.

* **masurile de evitare, reducere sau ameliorare a impactului semnificativ asupra mediului**

Masurile preconizate pentru prevenirea, reducerea si acolo unde este posibil contracararea efectelor adverse semnificative asupra mediului sunt evidentiate prin respectarea unor norme stricte de organizare a santierului in timpul executiei, de folosirea utilajelor de montaj si transport si instalatii care sa evite afectarea mediului.

* **natura transfrontiera a impactului**

Amplasamentul **nu** intra sub incidenta Conventiei privind evaluarea impactului asupra mediului in context transfrontiera, adoptata la Espoo la 25 februarie 1991, ratificata prin Legea nr. 22/2011.

# VIII. PREVEDERILE PENTRU MONITORIZAREA MEDIULUI:

Pe perioada de executie a lucrarilor de extindere retele de apa:

- se vor lua măsuri de evitare a scurgerilor accidentale de materiale, combustibili, uleiuri, de la mijloacele de transport şi se vor efectua periodic inspecţii ale stării tehnice a acestora.

- se vor implementa măsuri de intervenţie rapidă pentru remedierea pagubelor şi a efectelor asupra mediului în caz de incident/avarie;

- colectarea deşeurilor menajere în pubele tip, cu capac, amplasate în spaţii special amenajate, durata de depozitare temporară a deşeurilor nu va depăşi 48 ore.

- dotarea cu materiale absorbante pentru îndepărtarea eventualelor scurgeri de substanţe periculoase;

- dotarea cu mijloace pentru stingerea incendiilor.

- stropirea cu apă, în perioadele lipsite de precipitaţii, a materialelor care pot genera emisii de particule (nisip, agregate) şi care vor fi depozitate în aer liber.

- elaborarea unui plan pentru situaţii de urgenţă şi instruirea personalului privind măsurile de precauţie de securitate şi planul pentru situaţii de urgenţă.

Pe lângă aceste măsuri se vor lua măsuri specifice pentru siguranţa publică şi pentru securitatea amplasamentului şi anume:

- imprejmuirea amplasamentului organizarii de santier, instalarea de bariere păzite şi de panouri de avertizare specifice pentru a se evita intrarea persoanelor străine.

- informarea locuitorilor cu privire la natura şi la durata activităţilor.

- implementarea tuturor măsurilor specifice pentru asigurarea securităţii personalului operator şi a eventualilor vizitatori.

- organizarea adecvată a activităţilor, precum şi menţinerea curăţeniei pe amplasament.

- iluminarea corespunzătoare a amplasamentului, cu luarea tuturor măsurilor pentru a nu crea disconfort în ariile învecinate.

- instalarea de semnalizatoare luminoase de siguranţă.

- instalarea de facilităţi pentru stingerea incendiilor.

- delimitarea şi marcarea corespunzătoare a zonelor de depozitare a materialelor.

- depozitarea controlată, în condiţii de siguranţă, a substanţelor periculoase, cu etichetarea corespunzătoare a acestora conform legislaţiei.

# IX. LEGĂTURA CU ALTE ACTE NORMATIVE ŞI/SAU PLANURI/ PROGRAME/ STRATEGII/ DOCUMENTE DE PLANIFICARE:

**A. Justificarea incadrarii proiectului, dupa caz, in prevederilor altor acte normative nationale care transpun legislatia Uniunii Europene:**

**Prezentul proiect se va realiza conform Prescriptiilor tehnice aferente realizarii de sisteme centralizate de alimentare cu apa la localitati din mediul rural, in conformitate cu Reglementarile U.E. transpuse in legislatia romaneasca.**

Investitia propusa este in conformitate cu normele de mediu – Directiva Cadru Apa si transpusa in legislatia romaneasca prin Legea Apelor nr. 107/1996 cu modificarile si completarile ulterioare.

La executia lucrarilor de constructii se vor respecta:

* H.G. 1091/2006 referitoare la Directiva Consiliului 89/654/CEE, privind prescriptiile minime de securitate si sanatate care se aplica la **locurile de munca** (prima Directiva particulara in sensul articolului 16, paragraful 1 a Directivei89/391.CEE. (publicata in M.O. 739/30.08.2006);
* H.G. 1146/2006 referitoare la Directiva Consiliului 89/655/CEE, privind prescriptiile minime de securitate si sanatate pentru utilizarea de catre lucratori la locul de munca **a echipamentului de munca** (a doua Directiva particulara in sensul articolului 16, paragraful 1 a Directivei 89/391.CEE. (publicata in M.O. 815/03.10.2006).

**B. Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.**

Investitia se incadreaza in **Strategia de Dezvoltare Locala a comunei Branesti**, este in conformitate cu **Master Planul pentru apa/apa uzata al judetului Dambovita** si respecta ca si amplasament **Planul Urbanistic General.**

Pentru aceasta investitie a fost emis Certificat de urbanism nr. 30/16.03.2023

# X. LUCRARI NECESARE ORGANIZARII DE SANTIER:

* organizarea de santier se va realiza prin delimitarea zonelor de parcare a utilajelor specializate pentru executie, respectiv pentru amplasarea baracii pentru muncitori si a magaziei de materiale;
* se va amplasa o toaleta ecologica pentru muncitorii de pe santier in cadrul organizarii de santier;
* impactul asupra mediului al organizarii de santier este mic;
* nu sunt surse de poluanti ce se vor dispersa in mediu pe timpul organizarii de santier;
* deseurile vor fi colectate selectiv si preluate de o firma specializata;
* organizarea in santier va fi prevazuta cu materiale absorbante pentru eventualele scurgeri accidentale de combustibil/uleiuri.

# XI. LUCRARI DE REFACERE A AMPLASAMENTULUI LA FINALIZAREA INVESTITIEI, IN CAZ DE ACCIDENTE SI /SAU LA INCETAREA ACTIVITATII:

După finalizarea lucrărilor se va proceda la reabilitarea tuturor terenurilor afectate menţionate mai sus. Reabilitarea va consta în:

- refacerea stratului de sol vegetal, acolo unde a fost afectat numai acesta, prin scarificare şi prin aşternerea unui strat suplimentar, după caz. Stratul de sol vegetal refăcut va avea aceeaşi grosime şi aceleaşi caracteristici morfologice, pedologice şi agrochimice cu cel de pe terenul din jur. Se va utiliza solul vegetal decapat de pe terenul afectat, stocat în condiţii corespunzătoare.

- refacerea stratului de sol de adâncime şi a stratului de sol vegetal, pe terenurile pe care au fost afectate ambele straturi. Refacerea va consta în aşternerea unui strat de sol de adâncime cu caracteristici morfologice similare celui de pe terenurile din jur.

Se vor utiliza sol vegetal decapat şi sol de adâncime, excavat de pe terenul pe care a fost realizată investiţia, stocate separat, în condiţii corespunzătoare.

Impactul asupra mediului pe perioada de execuţie a lucrarilor este minim, având un caracter limitat în timp.

O serie de masuri de protectie a mediului vor fi stabilite si adoptate in timpul executiei lucrarilor.

Terenul afectat in urma lucrarilor de montaj va fi readus la starea initiala.

# XII. ANEXE – PIESE DESENATE:

- plan de incadrare in zona;

- plan de situatie

# XIII. PENTRU PROIECTELE CARE INTRA SUB INCIDENTA PREVEDERILOR ART.28 DIN ORDONANTA DE URGENTA A GUVERNULUI NR.57/2007 PRIVIND REGIMUL ARIILOR NATURALE PROTEJATE, CONSERVAREA HABITATELOR NATURALE, A FLOREI SI FAUNEI SALBATICE , APROBAT CU MODIFICARI SI COMPLETARI PRIN LEGEA NR. 49/2011.

***a) descrierea succinta a proiectului si distanta fata de aria naturala protejata de interes comunitar, precum si coordonatele geografice in sistem STEREO 1970:***

Lucrarile ce fac obiectul prezentei investitii sunt lucrari aferente extinderii retelelor de apa potabila in localitatea Priboiu, drumul national DN 71 Targoviste-Sinaia.

Obiectivul de investitie nuintra sub incidenta art. 28 din Ordonanta de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificari si completari prin Legea nr. 49/2011.

Coordonatele geografice in sistem STEREO 70 se regasesc in cadrul cap. V Descrierea amplasarii proiectului, subcap. coordonatele geografice ale amplasamentului proiectului, in sistem de proiectie nationala STEREO 1970.

***b) numele si codul ariei naturale protejate de interes comunitar:***

Nu este cazul.

***c) prezenta si efectivele/suprafetele acoperite de specii si habitate de interes comunitar in zona proiectului:***

Vegetatia din amplasamentul lucrarilor ce vor fi realizate si din vecinatatea lucrarilor cuprinde asociatii vegetale ruderale, vegetale cu aspect degradat.

***d) se va preciza daca proiectul propus nu are legatura directa cu sau nu este necesar pentru managementul conservarii ariei naturale protejate de interes comunitar:***

Proiectul propriu-zis nu are impact direct cu managementul conservarii ariei naturale protejate.

***e) se va estima impactul potential al proiectului asupra speciilor si habitatelor din aria naturala protejata de interes comunitar:***

Proiectul propus nu va avea impact negativ semnificativ apupra speciilor si habitatelor de interes conservativ. Impactul probabil al proiectului nu va determina modificari ale relatiilor structurale si functionale, care creeaza si mentin integritatea ariilor naturale protejate.

**Impactul lucrarilor propuse prin proiect este temporar si reversibil**, se manifesta mai ales in zonele in care se lucreaza. La finalizarea lucrarilor, terenul va reveni la starea initiala.

**Ca o concluzie, aparitia acestui obiectiv de utilitate publica reprezinta o modalitate in plus de protectie a mediului atat pentru oameni, animale, pasari, sol, subsol si aer.**

***f) alte informatii prevazute in legislatia in vigoare:***

Nu este cazul.

# XIV. PENTRU PROIECTELE CARE SE REALIZEAZA PE APE SAU AU LEGATURA CU APELE, MEMORIU VA FI COMPLETAT CU URMATOARELE INFORMATII, PRELUATE DIN PLANURILE DE MANAGEMENT BAZINALE, ACTUALIZATE

Nu este cazul

# XV. CRITERIILE PREVAZUTE IN ANEXA NR.3 LA LEGEA NR. 292/2018 PRIVIND EVALUAREA IMPACTULUI ANUMITOR PROIECTE PUBLICE SI PRIVATE ASUPRA MEDIULUI SE IAU IN CONSIDERARE, DACA ESTE CAZUL, IN MOMENTUL COMPILARII INFORMATIILOR IN CONFORMITATE CU PUNCTELE III-XIV.

Nu este cazul.

Intocmit,

Ing. Adrian Bobeica

Semnatura si Stampila titularului

Comuna Branesti

Primar

Daniel Neamtu